title: Decizia (UE) 2019/702 a Consiliului din 15 aprilie 2019 privind încheierea, în numele Uniunii, a Acordului privind transportul aerian dintre Comunitatea Europeană și statele sale membre, pe de o parte, și Canada, pe de altă parte

text:
                  8.5.2019

                  RO

                  Jurnalul Oficial al Uniunii Europene

                  L 120/1

         DECIZIA (UE) 2019/702 A CONSILIULUI
         din 15 aprilie 2019
         privind încheierea, în numele Uniunii, a Acordului privind transportul aerian dintre Comunitatea Europeană și statele sale membre, pe de o parte, și Canada, pe de altă parte
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     Comisia a negociat, în numele Comunității Europene și al statelor membre ale acesteia, Acordul privind transportul aerian dintre Comunitatea Europeană și statele sale membre, pe de o parte, și Canada, pe de altă parte (denumit în continuare „acordul”), în conformitate cu decizia Consiliului de autorizare a Comisiei în vederea începerii negocierilor.

                     (2)

                     Acordul a fost semnat la 17 și 18 decembrie 2009, sub rezerva încheierii sale la o dată ulterioară, în conformitate cu Decizia 2010/417/CE a Consiliului și a reprezentanților guvernelor statelor membre ale Uniunii Europene reuniți în cadrul Consiliului (2).

                     (3)

                     Acordul a fost ratificat de către toate statele membre, cu excepția Republicii Croația. Se intenționează ca Republica Croația să adere la acord în conformitate cu articolul 6 alineatul (2) din Actul de aderare din 2011.

                     (4)

                     În prezent, acordul ar trebui să fie aprobat în numele Uniunii.

                     (5)

                     Articolele 3 și 4 din Decizia 2010/417/CE conțin dispoziții referitoare la procesul de luare a deciziilor și la reprezentare cu privire la diverse aspecte prevăzute în acord. Având în vedere hotărârea Curții de Justiție a Uniunii Europene din 28 aprilie 2015 în cauza C-28/12, aplicarea dispozițiilor în cauză ar trebui să înceteze. Având în vedere tratatele, nu sunt necesare noi dispoziții cu privire la aceste aspecte și nici dispoziții privind obligațiile de informare ale statelor membre, precum cele prevăzute la articolul 5 din Decizia 2010/417/CE. În consecință, articolele 3, 4 și 5 din Decizia 2010/417/CE ar trebui să înceteze să se aplice la data intrării în vigoare a prezentei decizii,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Acordul privind transportul aerian dintre Comunitatea Europeană și statele sale membre, pe de o parte, și Canada, pe de altă parte (3).

            Articolul 2
            Președintele Consiliului efectuează, în numele Uniunii, notificarea prevăzută la articolul 23 din acord, pentru a exprima consimțământul Uniunii de a-și asuma obligații în temeiul acordului (4) și face următoarea notificare:

               „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia și, începând cu data respectivă, exercită toate drepturile și preia toate obligațiile Comunității Europene. Prin urmare, trimiterile la «Comunitatea Europeană» în textul acordului se interpretează, după caz, ca trimiteri la «Uniunea Europeană».”

            Articolul 3
            Articolele 3, 4 și 5 din Decizia 2010/417/CE încetează să se aplice la data intrării în vigoare a prezentei decizii.

            Articolul 4
            Prezenta decizie intră în vigoare la data adoptării.

            Adoptată la Luxemburg, 15 aprilie 2019.

                  Pentru Consiliu

                  Președintele

               P. DAEA

            (1)  Aprobarea din 2 octombrie 2018 (nepublicată încă în Jurnalul Oficial).

            (2)  Decizia 2010/417/CE a Consiliului și a reprezentanților guvernelor statelor membre ale Uniunii Europene reuniți în cadrul Consiliului din 30 noiembrie 2009 cu privire la semnarea și aplicarea provizorie a Acordului privind transportul aerian dintre Comunitatea Europeană și statele sale membre, pe de o parte, și Canada, pe de altă parte (JO L 207, 6.8.2010, p. 30).

            (3)  Acordul a fost publicat în JO L 207 din 6 august 2010, p. 32, împreună cu decizia privind semnarea.

            (4)  Data intrării în vigoare a acordului va fi publicată în Jurnalul Oficial de către Secretariatul General al Consiliului.


title: Decizia (UE) 2019/703 a Consiliului din 8 octombrie 2014 privind semnarea, în numele Uniunii și al statelor sale membre, a unui Protocol de modificare a Acordului privind transportul aerian dintre Canada și Comunitatea Europeană și statele sale membre, pentru a se ține seama de aderarea Republicii Croația la Uniunea Europeană

text:
                  8.5.2019

                  RO

                  Jurnalul Oficial al Uniunii Europene

                  L 120/3

         DECIZIA (UE) 2019/703 A CONSILIULUI
         din 8 octombrie 2014
         privind semnarea, în numele Uniunii și al statelor sale membre, a unui Protocol de modificare a Acordului privind transportul aerian dintre Canada și Comunitatea Europeană și statele sale membre, pentru a se ține seama de aderarea Republicii Croația la Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (5),
         având în vedere Actul de aderare a Croației, în special articolul 6 alineatul (2) al doilea paragraf,
         având în vedere propunerea Comisiei Europene,
         întrucât:

                     (1)

                     La 14 septembrie 2012, Consiliul a autorizat Comisia să deschidă negocieri în numele Uniunii, al statelor sale membre și al Republicii Croația cu privire la încheierea unui Protocol de modificare a Acordului privind transportul aerian dintre Canada și Comunitatea Europeană și statele sale membre (1), pentru a se ține seama de aderarea Republicii Croația la Uniunea Europeană (denumit în continuare „protocolul”).

                     (2)

                     Aceste negocieri s-au încheiat cu succes la 16 octombrie 2013.

                     (3)

                     Protocolul ar trebui semnat în numele Uniunii și al statelor sale membre, sub rezerva încheierii sale la o dată ulterioară,

               ADOPTĂ PREZENTA DECIZIE:

            Articolul 1
            Prin prezenta decizie, se autorizează semnarea în numele Uniunii și al statelor sale membre a Protocolului de modificare a Acordului privind transportul aerian dintre Canada și Comunitatea Europeană și statele sale membre, pentru a se ține seama de aderarea Republicii Croația la Uniunea Europeană (2), sub rezerva încheierii respectivului protocol.

            Articolul 2
            Prin prezenta decizie, președintele Consiliului este autorizat să desemneze persoana sau persoanele împuternicite să semneze protocolul în numele Uniunii și al statelor sale membre.

            Articolul 3
            Prezenta decizie intră în vigoare la data adoptării.

            Adoptată la Luxemburg, 8 octombrie 2014.

                  Pentru Consiliu

                  Președintele

               M. LUPI

            (1)  Textul acordului a fost publicat în JO L 207, 6.8.2010, p. 32.

            (2)  Textul protocolului va fi publicat împreună cu decizia privind încheierea sa.


title: Decizia (UE) 2019/704 a Consiliului din 15 aprilie 2019 privind încheierea, în numele Uniunii și al statelor sale membre, a unui Protocol de modificare a Acordului privind transportul aerian dintre Canada și Comunitatea Europeană și statele sale membre, pentru a se ține seama de aderarea Republicii Croația la Uniunea Europeană

text:
                  8.5.2019

                  RO

                  Jurnalul Oficial al Uniunii Europene

                  L 120/4

         DECIZIA (UE) 2019/704 A CONSILIULUI
         din 15 aprilie 2019
         privind încheierea, în numele Uniunii și al statelor sale membre, a unui Protocol de modificare a Acordului privind transportul aerian dintre Canada și Comunitatea Europeană și statele sale membre, pentru a se ține seama de aderarea Republicii Croația la Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (6) litera (a),
         având în vedere Actul de aderare a Croației, în special articolul 6 alineatul (2) al doilea paragraf,
         având în vedere propunerea Comisiei Europene,
         având în vedere aprobareaParlamentului European (1),
         întrucât:

                     (1)

                     În conformitate cu Decizia (UE) 2019/703 a Consiliului (2), Protocolul de modificare a Acordului privind transportul aerian dintre Canada și Comunitatea Europeană și statele sale membre (3), pentru a se ține seama de aderarea Republicii Croația la Uniunea Europeană (denumit în continuare „protocolul”) a fost semnat, sub rezerva încheierii acestuia.

                     (2)

                     Protocolul ar trebui să fie aprobat,

               ADOPTĂ PREZENTA DECIZIE:

            Articolul 1
            Prin prezenta decizie, se aprobă, în numele Uniunii și al statelor sale membre, Protocolul de modificare a Acordului privind transportul aerian dintre Canada și Comunitatea Europeană și statele sale membre, pentru a se ține seama de aderarea Republicii Croația la Uniunea Europeană.
            Textul protocolului se atașează la prezenta decizie.

            Articolul 2
            Prin prezenta decizie, președintele Consiliului este autorizat să desemneze persoana sau persoanele împuternicite să depună, în numele Uniunii și al statelor sale membre, instrumentul de aprobare prevăzut la articolul 3 din protocol (4).

            Articolul 3
            Prezenta decizie intră în vigoare la data adoptării.

            Adoptată la Luxemburg, 15 aprilie 2019.

                  Pentru Consiliu

                  Președintele

               P. DAEA

            (1)  Aprobarea din 12 septembrie 2018 (nepublicată încă în Jurnalul Oficial).

            (2)  Decizia (UE) 2019/703 a Consiliului din 8 octombrie 2014 privind semnarea, în numele Uniunii Europene și al statelor sale membre și aplicarea provizorie a unui Protocol de modificare a Acordului privind transportul aerian dintre Canada și Comunitatea Europeană și statele sale membre, pentru a se ține seama de aderarea Republicii Croația la Uniunea Europeană (a se vedea pagina 3 din prezentul Jurnal Oficial).

            (3)  Textul acordului a fost publicat în JO L 207, 6.8.2010, p. 32.

            (4)  Data intrării în vigoare a protocolului va fi publicată în Jurnalul Oficial al Uniunii Europene de către Secretariatul General al Consiliului.


Decizia Comisiei din 29/04/2019 de declarare a unei concentrări compatibilă cu piaţa comună (Cazul COMP/M.9340 - Alliance Automotive Group / Parts Point Group) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia Consiliului din 27 mai 2019 de numire a membrilor și a supleanților în cadrul Consiliului de administrație al Institutului European pentru Egalitatea de Șanse între Femei și Bărbați

text:
                  29.5.2019

                  RO

                  Jurnalul Oficial al Uniunii Europene

                  C 185/1

         DECIZIA CONSILIULUI
         din 27 mai 2019
         de numire a membrilor și a supleanților în cadrul Consiliului de administrație al Institutului European pentru Egalitatea de Șanse între Femei și Bărbați
         (2019/C 185/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1922/2006 al Parlamentului European și al Consiliului din 20 decembrie 2006 privind înființarea unui Institut European pentru Egalitatea de Șanse între Femei și Bărbați (1), în special articolul 10,
         întrucât:

                     (1)

                     Articolul 10 din Regulamentul (CE) nr. 1922/2006 prevede, printre altele, numirea de către Consiliu a celor 18 membri ai Consiliului de administrație al Institutului European pentru Egalitatea de Șanse între Femei și Bărbați, precum și a supleanților acestora, pentru o perioadă de trei ani.

                     (2)

                     18 state membre (Belgia, Bulgaria, Cehia, Germania, Estonia, Spania, Franța, Croația, Luxemburg, Malta, Țările de Jos, Austria, Portugalia, România, Slovenia, Slovacia, Finlanda și Suedia) urmează să numească membri și supleanți pentru perioada 1 iunie 2019-31 mai 2022.

                     (3)

                     Guvernele statelor membre menționate au prezentat Consiliului listele de candidaturi,

               ADOPTĂ PREZENTA DECIZIE:

            Articolul 1
            Următoarele persoane sunt numite în calitatea de membri și supleanți în cadrul Consiliului de administrație al Institutului European pentru Egalitatea de Șanse între Femei și Bărbați pentru perioada 1 iunie 2019-31 mai 2022:
            REPREZENTANȚI AI GUVERNELOR

                        Țara

                        Membri

                        Supleanți

                        Belgia

                        Domnul Michel PASTEEL

                        Doamna Liesbet STEVENS

                        Bulgaria

                        Doamna Irina Tsekova IVANOVA

                        Doamna Elena Ivanova GYUROVA

                        Cehia

                        Domnul Radan ŠAFAŘÍK

                        Doamna Lenka GRÜNBERGOVÁ

                        Germania

                        Doamna Birgit SCHWEIKERT

                        Estonia

                        Doamna Käthlin SANDER

                        Doamna Liina KANTER

                        Spania

                        Doamna Silvia BUABENT VALLEJO

                        Doamna María VÁZQUEZ SELLÁN

                        Franța

                        Doamna Hélène FURNON-PETRESCU

                        Domnul Alexis RINCKENBACH

                        Croația

                        Doamna Helena ŠTIMAC RADIN

                        Doamna Gordana OBRADOVIĆ DRAGIŠIĆ

                        Luxemburg

                        Doamna Maryse FISCH

                        Doamna Valérie DEBOUCHÉ

                        Malta

                        Domnul Silvan AGIUS

                        Doamna Simone AZZOPARDI

                        Țările de Jos

                        Domnul Elmer Christiaan BURKE

                        Doamna Sabine Vanessa KRAUS

                        Austria

                        Doamna Jacqueline NIAVARANI

                        Doamna Eva-Maria BURGER

                        Portugalia

                        Domnul Carlos Miguel RODRIGUES DUARTE

                        Doamna Teresa Margarida FRAGOSO

                        România

                        Domnul Dan MOLDOVAN

                        Doamna Maria ULICAN

                        Slovenia

                        Doamna Maruša GORTNAR

                        Doamna Jasna JERAM

                        Slovacia

                        Doamna Oľga PIETRUCHOVÁ

                        Doamna Anna MONDEKOVÁ

                        Finlanda

                        Doamna Tanja AUVINEN

                        Doamna Eeva RAEVAARA

                        Suedia

                        Doamna Lenita FREIDENVALL

                        Doamna Charlotta ÖSTERBORG

            Articolul 2
            Prezenta decizie intră în vigoare la data adoptării.

            Adoptată la Bruxelles, 27 mai 2019.

                  Pentru Consiliu

                  Președintele

               N. HURDUC

            (1)  JO L 403, 30.12.2006, p. 9.


title: Decizia Consiliului din 27 mai 2019 de numire a unui membru și a unor supleanți din partea Luxemburgului în cadrul Comitetului consultativ pentru securitate și sănătate la locul de muncă

text:
                  29.5.2019

                  RO

                  Jurnalul Oficial al Uniunii Europene

                  C 185/3

         DECIZIA CONSILIULUI
         din 27 mai 2019
         de numire a unui membru și a unor supleanți din partea Luxemburgului în cadrul Comitetului consultativ pentru securitate și sănătate la locul de muncă
         (2019/C 185/02)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Decizia Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
         având în vedere listele de candidaturi prezentate Consiliului de guvernele statelor membre,
         întrucât:

                     (1)

                     Prin decizia sa din 12 martie 2019 (2), Consiliul a numit membrii și supleanții Comitetului consultativ pentru securitate și sănătate la locul de muncă pentru perioada 1 martie 2019-28 februarie 2022.

                     (2)

                     Prin deciziile sale din 15 aprilie 2019 (3) și din 14 mai 2019 (4), Consiliul a numit noi membri și supleanți ai Comitetului consultativ pentru securitate și sănătate la locul de muncă din partea anumitor state membre.

                     (3)

                     Guvernul din Luxemburg a prezentat noi candidaturi pentru ocuparea mai multor posturi,

               ADOPTĂ PREZENTA DECIZIE:

            Articolul 1
            Se numesc următorii membri și supleanți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2022:
            I.   REPREZENTANȚI AI GUVERNULUI

                        Țara

                        Membru

                        Supleanți

                        Luxemburg

                        Domnul Marco BOLY

                        Doamna Patrice FURLANI
                        Domnul Armin KOEGEL

            Articolul 2
            Consiliul numește membrii și supleanții încă nenominalizați la o dată ulterioară.

            Articolul 3
            Prezenta decizie se publică, în scop informativ, în Jurnalul Oficial al Uniunii Europene.

            Adoptată la Bruxelles, 27 mai 2019.

                  Pentru Consiliu

                  Președintele

               N. HURDUC

            (1)  JO C 218, 13.9.2003, p. 1.

            (2)  JO C 100, 15.3.2019, p. 1.

            (3)  JO C 142, 23.4.2019, p. 20.

            (4)  JO C 169, 17.5.2019, p. 2.


title: Decizia Consiliului din 27 mai 2019 privind numirea a 15 membri ai Consiliului de administrație al Agenției Europene pentru Produse Chimice

text:
                  29.5.2019

                  RO

                  Jurnalul Oficial al Uniunii Europene

                  C 185/4

         DECIZIA CONSILIULUI
         din 27 mai 2019
         privind numirea a 15 membri ai Consiliului de administrație al Agenției Europene pentru Produse Chimice
         (2019/C 185/03)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (1), în special articolul 79,
         întrucât:

                     (1)

                     Articolul 79 din Regulamentul (CE) nr. 1907/2006 prevede numirea de către Consiliu, în calitate de membri ai Consiliului de administrație al Agenției Europene pentru Produse Chimice (denumit în continuare „Consiliul de administrație”), a câte unui reprezentant din fiecare stat membru.

                     (2)

                     Membrii Consiliului de administrație urmează să fie numiți în funcție de experiența și calificarea lor relevantă în domeniul securității chimice sau al reglementării substanțelor chimice, asigurându-se totodată că membrii Consiliului de administrație dispun de competențe suficiente în probleme de interes general și în domeniile financiar și juridic.

                     (3)

                     Durata mandatului este de patru ani. Mandatul poate fi reînnoit o dată.

                     (4)

                     Prin decizia din 7 iunie 2007 (2), Consiliul a numit 27 de membri ai Consiliului de administrație.

                     (5)

                     Membrii Consiliului de administrație desemnați de Belgia, Bulgaria, Danemarca, Germania, Estonia, Grecia, Cipru, Letonia, Lituania, Malta, Polonia, Portugalia, România, Slovacia și Regatul Unit au fost numiți pentru o perioadă care se încheie la 31 mai 2019. Prin urmare, membrii Consiliului de administrație din statele membre respective ar trebui să fie desemnați și numiți pentru perioada cuprinsă între 1 iunie 2019 și 31 mai 2023.

                     (6)

                     Consiliul a primit nominalizările de la toate statele membre în cauză,

               ADOPTĂ PREZENTA DECIZIE:

            Articolul 1
            Se numesc în calitatea de membri ai Consiliului de administrație pentru al doilea mandat, pentru perioada 1 iunie 2019-31 mai 2023, următoarele persoane (nume, cetățenie, data nașterii):

                        —

                        doamna Anne-France Marie RIHOUX, cetățean belgian, 12 iunie 1964;

                        —

                        doamna Enda VESKIMÄE, cetățean estonian, 17 mai 1956;

                        —

                        doamna Judīte DIPĀNE, cetățean leton, 10 aprilie 1971;

                        —

                        doamna Ana Lília GOMES MARTINS, cetățean portughez, 20 august 1973;

                        —

                        domnul Keith Anthony Trevor BAILEY, cetățean britanic, 2 iunie 1965.

            Articolul 2
            Se numesc în calitatea de membri ai Consiliului de administrație pentru un prim mandat, pentru perioada 1 iunie 2019-31 mai 2023, următoarele persoane (nume, cetățenie, data nașterii):

                        —

                        doamna Teodora Todorova VALKOVA, cetățean bulgar, 5 decembrie 1976;

                        —

                        domnul Magnus Buhl LØFSTEDT, cetățean danez, 19 februarie 1977;

                        —

                        domnul Axel Otto VORWERK, cetățean german, 13 mai 1960;

                        —

                        doamna Sofia ZISSI, cetățean grec, 24 noiembrie 1965;

                        —

                        doamna Tasoula KYPRIANIDOU-LEONTIDOU, cetățean cipriot, 2 noiembrie 1961;

                        —

                        doamna Donata PIPIRAITĖ-VALIŠKIENĖ, cetățean lituanian, 28 mai 1983;

                        —

                        doamna Ingrid BORG, cetățean maltez, 8 aprilie 1981;

                        —

                        doamna Anna Katarzyna GRACZYK, cetățean polonez, 27 martie 1978;

                        —

                        doamna Claudia-Sorina DUMITRU, cetățean român, 25 iulie 1981;

                        —

                        doamna Helena POLAKOVIČOVÁ, cetățean slovac, 22 iulie 1958.

            Articolul 3
            Prezenta decizie intră în vigoare la data adoptării.

            Adoptată la Bruxelles, 27 mai 2019.

                  Pentru Consiliu

                  Președintele

               N. HURDUC

            (1)  JO L 396, 30.12.2006, p. 1.

            (2)  Decizia Consiliului din 7 iunie 2007 de numire a 27 de membri în Consiliul de administrație al Agenției Europene pentru Produse Chimice (JO C 134, 16.6.2007, p. 6).


title: Decizia (UE) 2019/895 a Consiliului din 22 mai 2019 privind poziția care urmează să fie adoptată în numele Uniunii Europene în cadrul Consiliului de miniștri ACP-UE în ceea ce privește delegarea de competențe către Comitetul ambasadorilor ACP-UE în ceea ce privește decizia de a adopta măsuri tranzitorii în temeiul articolului 95 alineatul (4) din Acordul de parteneriat ACP-UE

text:
                  29.5.2019

                  RO

                  Jurnalul Oficial al Uniunii Europene

                  L 142/67

         DECIZIA (UE) 2019/895 A CONSILIULUI
         din 22 mai 2019
         privind poziția care urmează să fie adoptată în numele Uniunii Europene în cadrul Consiliului de miniștri ACP-UE în ceea ce privește delegarea de competențe către Comitetul ambasadorilor ACP-UE în ceea ce privește decizia de a adopta măsuri tranzitorii în temeiul articolului 95 alineatul (4) din Acordul de parteneriat ACP-UE
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte (1) (denumit în continuare „Acordul de parteneriat ACP-UE”), a fost semnat la Cotonou la 23 iunie 2000. Acordul de parteneriat ACP-UE a intrat în vigoare la 1 aprilie 2003 și se aplică până la 29 februarie 2020.

                     (2)

                     În conformitate cu articolul 95 alineatul (4) primul paragraf din Acordul de parteneriat ACP-UE, în septembrie 2018 au început negocierile în vederea încheierii unui nou acord de parteneriat ACP-UE. Se impune adoptarea unor măsuri tranzitorii pentru situația în care, până la data de expirare a cadrului juridic actual, noul acord nu va fi gata pentru a fi pus în aplicare.

                     (3)

                     Articolul 95 alineatul (4) al doilea paragraf din Acordul de parteneriat ACP-UE prevede adoptarea de către Consiliul de miniștri a oricăror măsuri tranzitorii care ar putea fi necesare până la intrarea în vigoare a noului acord.

                     (4)

                     În temeiul articolului 15 alineatul (4) din Acordul de parteneriat ACP-UE, Consiliul de miniștri ACP-UE poate adopta o decizie de delegare a competențelor către Comitetul ambasadorilor ACP-UE, inclusiv competența de a adopta o decizie privind măsuri tranzitorii.

                     (5)

                     Reuniunea ordinară anuală a Consiliului de miniștri ACP-UE urmează să aibă loc în perioada 23-24 mai 2019 la Bruxelles. Întrucât nu s-a convenit asupra măsurilor tranzitorii, acestea nu pot fi adoptate de Consiliul de miniștri ACP-UE în cadrul reuniunii sale ordinare. Întrucât nu sunt prevăzute alte reuniuni ale Consiliului de miniștri ACP-UE înainte de expirarea Acordului de parteneriat ACP-UE și pentru a se asigura adoptarea în timp util a deciziei privind măsurile tranzitorii, se impune să fie delegată Comitetului ambasadorilor ACP-UE decizia de a adopta măsuri tranzitorii în conformitate cu articolul 95 alineatul (4) din Acordul de parteneriat ACP-UE.

                     (6)

                     În cursul celei de a 44-a sesiuni a Consiliului de miniștri ACP-UE, acesta urmează să adopte o decizie de delegare către Comitetul ambasadorilor ACP-UE a competențelor de a adopta măsuri tranzitorii (denumită în continuare „actul avut în vedere”).

                     (7)

                     Este oportun să se stabilească poziția care urmează să fie adoptată în numele Uniunii în cadrul Consiliului de miniștri ACP-UE, întrucât actul avut în vedere va fi obligatoriu pentru Uniune.

                     (8)

                     Poziția Uniunii de a aproba actul avut în vedere în cadrul Consiliului de miniștri ACPUE ar trebui stabilită în prezenta decizie,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul celei de a 44-a sesiuni a Consiliului de miniștri ACP-UE este de a aproba delegarea de competențe către Comitetul ambasadorilor ACP-UE, în conformitate cu articolul 15 alineatul (4) din Acordul de parteneriat ACP-UE, privind decizia de a adopta, în temeiul articolului 95 alineatul (4) din Acordul de parteneriat ACP-UE, orice măsuri tranzitorii care ar putea fi necesare până la intrarea în vigoare a noului acord.

            Articolul 2
            Prezenta decizie intră în vigoare la data adoptării.

            Adoptată la Bruxelles, 22 mai 2019.

                  Pentru Consiliu

                  Președintele

               C.B. MATEI

            (1)  JO L 317, 15.12.2000, p. 3.


title: Decizia (UE) 2018/145 a Consiliului din 9 octombrie 2017 privind încheierea, în numele Uniunii, a Acordului multilateral între Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, fosta Republică iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea administrației interimare a Națiunilor Unite în Kosovo (Această denumire nu aduce atingere pozițiilor privind statutul și este conformă cu RCSONU 1244 (1999), precum și cu Avizul Curții Internaționale de Justiție privind declarația de independență a Kosovo. ) privind înființarea unui spațiu aerian comun european (SACE)

text:
                  31.1.2018

                  RO

                  Jurnalul Oficial al Uniunii Europene

                  L 26/1

            DECIZIA (UE) 2018/145 A CONSILIULUI
      din 9 octombrie 2017
      privind încheierea, în numele Uniunii, a Acordului multilateral între Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, fosta Republică iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea administrației interimare a Națiunilor Unite în Kosovo (*1) privind înființarea unui spațiu aerian comun european (SACE)
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a),
      având în vedere propunerea Comisiei Europene,
      având în vedere aprobarea Parlamentului European ( (1)),
      întrucât:

                  (1)

                  Comisia a negociat, în numele Comunității Europene și al statelor membre, un acord multilateral între Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, fosta Republică iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea administrației interimare a Națiunilor Unite în Kosovo privind înființarea unui spațiu aerian comun european (SACE) („acordul”).

                  (2)

                  Acordul a fost semnat în numele Comunității la 9 iunie 2006, sub rezerva încheierii sale la o dată ulterioară, în temeiul Deciziei 2006/682/CE a Consiliului și a reprezentanților statelor membre ale Uniunii Europene, reuniți în cadrul Consiliului (2).

                  (3)

                  Acordul a fost ratificat de toate statele membre.

                  (4)

                  Cu ocazia aderării lor la Uniune, Republica Bulgaria, România și Republica Croația au devenit state membre și, prin urmare, a încetat automat calitatea lor de părți asociate în temeiul acordului în conformitate cu articolul 31 alineatul (2) din acord. Acest lucru ar trebui să fie reamintit printr-o notificare, care urmează să fie făcută cu ocazia depunerii instrumentului de aprobare a acordului.

                  (5)

                  În ceea ce privește modificările aduse anexei I la acord referitoare doar la includerea legislației Uniunii în anexa respectivă, care urmează să fie adoptate de comitetul mixt instituit în temeiul articolului 18 din acord, competența de a aproba astfel de modificări în numele Uniunii ar trebui acordată Comisiei, după consultarea unui comitet special desemnat de Consiliu.

                  (6)

                  În toate celelalte cazuri, poziția care urmează să fie luată în cadrul comitetului mixt în numele Uniunii cu privire la aspecte care țin de competența Uniunii ar trebui stabilită de la caz la caz, în conformitate cu dispozițiile relevante din Tratatul privind funcționarea Uniunii Europene (TFUE).

                  (7)

                  Dat fiind faptul că atât Uniunea, cât și statele sale membre sunt părți la acord, strânsa cooperare dintre ele este esențială. Pentru a asigura o cooperare atât de strânsă și unitatea reprezentării externe în cadrul comitetului mixt și fără a aduce atingere tratatelor, în special articolului 16 alineatul (1) din Tratatul privind Uniunea Europeană și articolului 218 alineatul (9) din TFUE, ar trebui să aibă loc o coordonare a pozițiilor care urmează să fie adoptate în cadrul comitetului mixt, în numele Uniunii și al statelor membre, cu privire la aspecte care țin atât de competența Uniunii, cât și de cea a statelor membre, înaintea oricărei reuniuni a comitetului mixt care se ocupă de aspectele respective.

                  (8)

                  Articolul 2 din Decizia 2006/682/CE conține dispoziții privind stabilirea pozițiilor care urmează să fie adoptate în cadrul comitetului mixt în timpul aplicării provizorii a acordului. În lumina hotărârii Curții de Justiție din 28 aprilie 2015 în Cauza C-28/12, Comisia/Consiliul (3), aplicarea respectivelor dispoziții ar trebui să înceteze de la data intrării în vigoare a prezentei decizii.

                  (9)

                  Acordul ar trebui să fie aprobat,

            ADOPTĂ PREZENTA DECIZIE:
      Articolul 1
      (1)   Se aprobă, în numele Uniunii, Acordul multilateral între Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, fosta Republică iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea administrației interimare a Organizației Națiunilor Unite în Kosovo privind înființarea unui spațiu aerian comun european (SACE) (4).
      (2)   Președintele Consiliului desemnează persoana împuternicită sau persoanele împuternicite să depună, în numele Uniunii, actul de aprobare prevăzut la articolul 29 alineatul (2) din acord (5) și procedează la următoarea notificare:

                     „(1)

                     Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia. Începând cu data respectivă, exercită toate drepturile și preia toate obligațiile Comunității Europene. Prin urmare, trimiterile la «Comunitatea Europeană» din textul acordului se interpretează, acolo unde este cazul, drept trimiteri la «Uniunea Europeană».

                     (2)

                     Ca urmare a aderării lor la Uniunea Europeană, Republica Bulgaria, România și Republica Croația au devenit state membre ale Uniunii Europene și, prin urmare, în conformitate cu articolul 31 alineatul (2) din acord, a încetat calitatea lor de părți asociate în temeiul acordului.”

      Articolul 2
      Comisia adoptă poziția care urmează a fi luată de Uniune în ceea ce privește deciziile comitetului mixt în temeiul articolului 17 din acord privind doar includerea legislației Uniunii în anexa I la acord, sub rezerva modificărilor tehnice necesare, după consultarea unui comitet special desemnat de Consiliu.
      Articolul 3
      Articolul 2 din Decizia 2006/682/CE încetează să se aplice de la data intrării în vigoare a prezentei decizii.
      Articolul 4
      Prezenta decizie intră în vigoare la data adoptării.

         Adoptată la Luxemburg, 9 octombrie 2017.

               Pentru Consiliu

               Președintele

            S. KIISLER

         (*1)  Această denumire nu aduce atingere pozițiilor privind statutul și este conformă cu RCSONU 1244 (1999), precum și cu Avizul Curții Internaționale de Justiție privind declarația de independență a Kosovo.

         (1)  JO C 81E, 15.3.2011, p. 5.

         (2)  Decizia 2006/682/CE a Consiliului și a reprezentanților statelor membre ale Uniunii Europene reuniți în cadrul Consiliului din 9 iunie 2006 privind semnarea și aplicarea provizorie a Acordului multilateral dintre Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, fosta Republică iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea Administrativă Interimară a Organizației Națiunilor Unite în Kosovo cu privire la instituirea unei Zone comune europene de aviație (ECAA) (JO L 285, 16.10.2006, p. 1).

         (3)  ECLI:EU:C:2015:282.

         (4)  Acordul a fost publicat în Jurnalul Oficial al Uniunii Europene (JO L 285, 16.10.2006, p. 3) împreună cu decizia privind semnarea și aplicarea cu titlu provizoriu.

         (5)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2018/146 a Consiliului din 22 ianuarie 2018 privind încheierea, în numele Uniunii, a Acordului euro-mediteraneean privind serviciile aeriene între Comunitatea Europeană și statele sale membre, pe de o parte, și Regatul Maroc, pe de altă parte

text:
               31.1.2018

               RO

               Jurnalul Oficial al Uniunii Europene

               L 26/4

         DECIZIA (UE) 2018/146 A CONSILIULUI
   din 22 ianuarie 2018
   privind încheierea, în numele Uniunii, a Acordului euro-mediteraneean privind serviciile aeriene între Comunitatea Europeană și statele sale membre, pe de o parte, și Regatul Maroc, pe de altă parte
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat în numele Uniunii și al statelor membre un acord euro-mediteraneean privind serviciile aeriene cu Regatul Maroc („acordul”), în conformitate cu decizia Consiliului de autorizare a Comisiei în vederea deschiderii negocierilor.

               (2)

               Acordul a fost semnat la 12 decembrie 2006, în temeiul Deciziei 2006/959/CE a Consiliului și a reprezentanților guvernelor statelor membre reuniți în cadrul Consiliului (2). Acordul a fost ratificat de către toate statele membre, cu excepția Bulgariei, României și Croației. Se intenționează ca aceste state membre să acceadă la acord în conformitate cu articolul 6 alineatul (2) din actele lor de aderare respective.

               (3)

               În ceea ce privește modificările aduse anumitor anexe la acord care urmează să fie adoptate de comitetul mixt instituit în temeiul articolului 22 din acord, competența de a aproba astfel de modificări în numele Uniunii ar trebui acordată Comisiei, după consultarea comitetului special desemnat de Consiliu.

               (4)

               În toate celelalte cazuri, pozițiile care urmează să fie luate în cadrul comitetului mixt în numele Uniunii, cu privire la aspecte care țin de competența Uniunii, ar trebui stabilite de la caz la caz, în conformitate cu dispozițiile relevante din Tratatul privind funcționarea Uniunii Europene (TFUE).

               (5)

               Dat fiind faptul că atât Uniunea, cât și statele sale membre sunt părți la acord, strânsa cooperare dintre ele este esențială. Pentru a asigura o strânsă cooperare și unitatea reprezentării externe în cadrul comitetului mixt și fără a aduce atingere tratatelor, în special articolului 16 alineatul (1) din Tratatul privind Uniunea Europeană și articolului 218 alineatul (9) din TFUE, ar trebui să aibă loc o coordonare a pozițiilor care urmează să fie adoptate în cadrul comitetului mixt, în numele Uniunii și al statelor membre, cu privire la aspecte care țin atât de competența Uniunii, cât și de cea a statelor membre, înaintea oricărei reuniuni a comitetului mixt care se ocupă de aspectele respective.

               (6)

               Articolele 2-5 din Decizia 2006/959/CE conțin dispoziții privind luarea deciziilor de către Consiliu cu privire la diverse aspecte prevăzute în acord, inclusiv privind stabilirea pozițiilor care urmează să fie adoptate în cadrul comitetului mixt și privind obligațiile de informare ale statelor membre în timpul aplicării provizorii a acordului. Respectivele dispoziții fie nu sunt necesare, fie aplicarea lor ar trebui să înceteze în lumina hotărârii Curții de Justiție din 28 aprilie 2015 în cauza C-28/12, Comisia/Consiliu (3). Prin urmare, este necesar ca toate dispozițiile respective să înceteze să se mai aplice de la data intrării în vigoare a prezentei decizii.

               (7)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   (1)   Se aprobă, în numele Uniunii, Acordul euro-mediteraneean privind serviciile aeriene între Comunitatea Europeană și statele sale membre, pe de o parte, și Regatul Maroc, pe de altă parte (4).
   (2)   Președintele Consiliului este autorizat să desemneze persoana (persoanele) împuternicită (împuternicite) să transmită Regatului Maroc notele diplomatice prevăzute la articolul 30 din acord (5) și să facă următoarea notificare:

      „Ca urmare a intrării în vigoare a Tratatului de la Lisabona la 1 decembrie 2009, Uniunea Europeană s-a substituit Comunității Europene și i-a succedat acesteia și, începând cu data respectivă, exercită toate drepturile și preia toate obligațiile Comunității Europene. Prin urmare, trimiterile la «Comunitatea Europeană» în textul acordului se interpretează, după caz, ca trimiteri la «Uniunea Europeană».”

   Articolul 2
   Pozițiile care urmează să fie adoptate de Uniune în cadrul comitetului mixt, instituit în temeiul articolului 22 din acord, în ceea ce privește modificarea anexelor la acord, cu excepția anexei I (Servicii autorizate și rute specificate) și a anexei IV (Dispoziții tranzitorii) sunt adoptate de către Comisie, după consultarea unui comitet special numit de Consiliu.
   Articolul 3
   Articolele 2-5 din Decizia 2006/959/CE încetează să se aplice de la data intrării în vigoare a prezentei decizii.
   Articolul 4
   Prezenta decizie intră în vigoare la data adoptării.

      Adoptată la Bruxelles, 22 ianuarie 2018.

            Pentru Consiliu

            Președintele

         F. MOGHERINI

      (1)  JO C 81E, 15.3.2011, p. 5.

      (2)  Decizia 2006/959/CE a Consiliului și a reprezentanților guvernelor statelor membre reuniți în cadrul Consiliului din 4 decembrie 2006 privind semnarea și aplicarea provizorie a Acordului euromediteranean privind serviciile aeriene între Comunitatea Europeană și statele membre, pe de o parte, și Regatul Maroc, pe de altă parte (JO L 386, 29.12.2006, p. 55).

      (3)  ECLI:EU:C:2015:282.

      (4)  Acordul a fost publicat în Jurnalul Oficial al Uniunii Europene (JO L 386, 29.12.2006, p. 57) împreună cu decizia privind semnarea și aplicarea provizorie.

      (5)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2018/152 a Consiliului din 29 ianuarie 2018 de numire a unui supleant, propus de Republica Federală Germania, în cadrul Comitetului Regiunilor

text:
               31.1.2018

               RO

               Jurnalul Oficial al Uniunii Europene

               L 26/52

         DECIZIA (UE) 2018/152 A CONSILIULUI
   din 29 ianuarie 2018
   de numire a unui supleant, propus de Republica Federală Germania, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului doamnei Anke SPOORENDONK,

         ADOPTĂ PREZENTA DECIZIE:
   Articolul 1
   Este numită în calitatea de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               Doamna Sabine SÜTTERLIN-WAACK, Ministerin für Justiz, Europa, Verbraucherschutz und Gleichstellung des Landes Schleswig-Holstein.

         Articolul 2
   Prezenta decizie intră în vigoare la data adoptării.

      Adoptată la Bruxelles, 29 ianuarie 2018.

            Pentru Consiliu

            Președintele

         R. PORODZANOV

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).